মিশরে পাশ্চাত্য শক্তির খলিফাগণ এখন তাই করছেন যা ইসলাম ও মুসলিম শক্তিকে দমিয়ে রাখার জন্য জরুরী। এতকাল দেশটির সবচেয়ে জনপ্রিয় দল ইখওয়ানুল মুসলিমীনকে বেআইনী ঘোষনা দিয়ে রাজনীতির ময়দানে ঢুকতে দেয়নি। রাজনীতিকে তারা ব্যবহার করেছে নিছক নিজেদের ক্ষমতা দখলের হাতিয়ার রূপে। এখন যখন বিপ্লবের ফলশ্রুতিতে ইখওয়ানুল মুসলিমীন রাজনীতিতে পা রাখার সুযোগ পেল তখন সে দলটিকে নানা ষড়যন্ত্রের মাধ্যমে ক্ষমতাহীন রাখার চেষ্টা করছে। তবে আশাপ্রদ দিক হলো, মিশরের জনগণ সেটি বুঝে। মিশর এখন পঞ্চাশ ও ষাটের দশকের পাকিস্তান নয়, তেমনি আশির বা নব্বইয়ের দশকের তুরস্কও নয়। সেদেশের জনগণ আভ্যন্তরীণ দুষমনদের অতি নিষ্ঠুর দখলদারি দেখেছে। সেটি যেমন রাজ ফারুক ও জামাল আব্দুন নাসেরের আমলে, তেমনি আনোয়ারুস সাদাত ও হুসনে মোবারকের আমলে। তাই তাহরির ময়দানের দখলদারি তারা ছাড়েনি। রাজপথে জনগণের এ প্রবল দখলদারির কারণেই নির্বাচনের রায়ের বিরুদ্ধে ষড়যন্ত্রকারিরা সফল হতে পারিনি। মুহম্মদ মুরসীকে নির্বাচিত প্রেসেডেন্ট রূপে ঘোষণা দিতে দেরীতে হলেও অবশেষে রাজি হয়েছে।